Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: volna az ügyfélkapcsolat fogalmának értelmezésekor az államigazgatási eljárás általános szabályairól szóló 1957. évi IV. törvény ügyfélfogalmát venni alapul. Ez az értelmezés még a közigazgatási szervek által végzett adatkezelések esetén is arra az
Paragraph Index: 880

volna az ügyfélkapcsolat fogalmának értelmezésekor az államigazgatási eljárás általános szabályairól szóló 1957. évi IV. törvény ügyfélfogalmát venni alapul. Ez az értelmezés még a közigazgatási szervek által végzett adatkezelések esetén is arra az eredményre vezetne, hogy egyetlen adatkezelést sem kellene bejelenteni a nyilvántartásba. Az adatvédelmi biztos állásfoglalása szerint a bejelentkezési kötelezettség alól mentességet eredményező ügyfélkapcsolatról csak akkor lehet szó, ha az Avtv. indokolásában említett, a mentességet megalapozó tényezők fennállnak, vagyis az adatkezelés célja az érintett számára ismert, és az adatfelvétel közvetlenül tőle történik, valamint a személyes adatok kezelése az érintettel fennálló jogviszonyhoz vagy szolgáltatáshoz kapcsolódik. Csak ebben az esetben mentes az ügyfélkapcsolat során végzett adatkezelés a bejelentési kötelezettség alól; ám ha az ügyfelek adatai meghatározott szempontból csoportosítva, adatbázisba szervezve állnak az adatkezelő rendelkezésére, akkor — hacsak a nyilvántartás nem sorolható be valamely más, bejelentés alóli kivétel körébe — az adatkezelést be kell jelenteni. Az ügyfelek vonatkozásában tehát a bejelentési kötelezettség szélesebb körben áll fenn mint a munkavállalókkal kapcsolatban. Ennek oka, hogy míg a munkavégzésre irányuló jogviszonnyal kapcsolatos adatkezelések a polgárok számára áttekinthetők, addig a különböző adatkezelőkkel létrejött, számtalanféle ügyfélkapcsolat során sokféle céllal és tartalommal jöhetnek létre nyilvántartások. Említést érdemel még az egészségügyi intézmények nyilvántartásai esetében, hogy bár generális szabályként a gyógykezelés vagy az egészség megőrzése céljából végzett adatkezelés kivételként szerepel, de minden rendezett adatbázis létét (például alapítványokkal, pályázatokkal kapcsolatos személyes adatok kezelését) be kell jelenteni az adatvédelmi nyilvántartásba. Az adatvédelmi biztos erre vonatkozó állásfoglalása nemcsak az egészségügyi intézményekre mérvadó, vagyis bármilyen, belső használatra készült, személyes adatokat tartalmazó, rendezett szempontok szerint felállított, huzamosabb ideig fennálló adatkezelés (például szakértőlista) is bejelentkezési kötelezettség alá esik. A közigazgatási adatkezelők esetében sokszor nem volt egyértelmű, hogy pontosan kit terhel a bejelentkezési kötelezettség. Az Avtv. 28. § (2) bekezdése szerint a jogszabályban elrendelt adatkezelést a szabályozás tárgya szerint illetékes miniszter, országos hatáskörű szerv vezetője, illetőleg a polgármester, főpolgármester, a megyei közgyűlés elnöke köteles bejelenteni. (Az adatvédelmi biztos értelmezése szerint abban az esetben, ha az önkormányzat törvényi felhatalmazáson alapuló, de saját rendeletében előírt adatkezelést végez, akkor azt a polgármester/főpolgármester/megyei közgyűlés elnöke jelenti be.) Azokat az adatkezeléseket, amelyet nem önkormányzati rendelet, hanem törvény ír elő, a szabályozás tárgya szerint illetékes miniszter vagy országos hatáskörű szerv vezetője jelenti be. Mivel az adatvédelmi biztos nem foglalhat állást abban a kérdésben, hogy melyik miniszter — egységesen a belügyminiszter vagy a szaktárcák vezetői — vagy országos hatáskörű szerv illetékes a szabályozás tárgya szerint, ezért levélben fordult minden olyan szervhez, amely illetékes lehet azon adatkezelések esetében, amelyeket a törvény az önkormányzatok számára előír. Ebben felhívta őket, hogy az önkormányzati hatósági adatkezeléseket áttekintve a többi szervvel történő egyeztetés után jelöljék meg, mely adatkezelések tartoznak a szabályozás tárgya szerint saját illetékességükbe, majd ezeket az adatkezeléseket jelentsék be a nyilvántartásba. Egyes közigazgatási adatkezelők területi és helyi szerveiket utasították a bejelentkezésre; ezeket a szerveket tájékoztattuk, hogy ezen — jogszabályban pontosan előírt — adatkezeléseket elég egyszer, az illetékes központi közigazgatási szervnek bejelenteni. Az Adatvédelmi Nyilvántartás intézményének újszerűsége miatt a jövőben is sok olyan kérdés merül majd fel, amelyre a törvényalkotó az Avtv. meghozatalakor nem adott választ. Az adatvédelmi biztos és munkatársai a törvénynek a jogalkotói céllal egybevágó értelmezésével — ahol ez nem lehetséges, törvénymódosítás kezdeményezésével — szeretnék elősegíteni azt, hogy a nyilvántartás betölthesse feladatát: segítse a polgárokat információs önrendelkezési joguk gyakorlásában. VI. ELUTASÍTOTT KÉRELMEK NYILVÁNTARTÁSA Általános rész Ez a fejezet sajátos helyet foglal el a beszámoló egészén belül. Míg az előző fejezetek az 1997. évi tevékenység tapasztalatairól szólnak, addig az elutasított kérelmek nyilvántartása az 1996-os személyes és közérdekű adatkérésekkel kapcsolatos adatszolgáltatásra vonatkozik. jelent meg az adatvédelmi biztos közleménye, melyben felhívja a személyes és közérdekű adatok kezelőit az Avtv. 13. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes